La Generalitat liderarà una missió empresarial de moda a Mèxic, el proper mes de març, per donar a conèixer el mercat mexicà el 080 Barcelona Fashion.
El conseller d'Empresa i Coneixement, Jordi Baiget, en la inauguració oficial de la 3a edició del Barcelona Fashion Showroom, l'espai professional d'exposició i venda impulsat en col·laboració amb el Clúster Català de la Moda (MODACC), que se celebra a la passarel·la 080 Barcelona Fashion amb l'objectiu de fomentar els contactes comercials entre marques catalanes de moda i els compradors internacionals de la missió comercial inversa que visita el certamen.
En el marc de la inauguració, el conseller va voler remarcar que "moda i disseny no és incompatible amb innovació i internacionalització.
El conseller Baiget va explicar que "és una acció promocional de liderem des del govern català, i que comptarà amb la col·laboració de Fira Barcelona i el Clúster Català de la Moda (MODACC)".
Aquesta missió tindrà lloc del 27 al 31 de març vinent a Ciutat de Mèxic.
Al llarg del 080 Barcelona Fashion, entre d'altres iniciatives, es va instal·lar un showroom professional amb marques catalanes de prêt à porter i moda nupcial.
L'objectiu d'aquesta missió és donar a conèixer d'una banda, el certamen 080 Barcelona Fashion, i d'una altra, l'oferta catalana en moda prêt à porter i moda nupcial i de cerimònia, amb l'objectiu d'atraure compradors internacionals a la passarel·la 080 i a la Barcelona Bridal Week.
Baiget va explicar les raons per les que s'ha apostat que pel mercat mexicà: "en primer lloc, Mèxic té 120 milions de persones, i és un país que està creixent i amb capacitat de compra, i en segon lloc, els productes catalans i en especial la marca 'Barcelona' compten amb una gran reputació en aquest mercat".
El conseller va aportar una tercera raó sobrevinguda motivada pels possibles canvis polítics i econòmics als Estats Units, derivats de l'inici de l'administració Trump.
"Aquests canvis potser fan que Mèxic sigui cada vegada un país més i més estratègic", va assenyalar.
3a edició del 080 Barcelona Fashion Showroom: més de 250 trobades b2b, acords comercials tancats i presència plataformes online
El 080 Barcelona Fashion Showroom -l'espai professional d'exposició i venda, impulsat pel 080 en col·laboració amb el Clúster Català de la Moda (MODACC)- va tancar la 3a edició amb l'objectiu acomplert de superar les 250 interaccions comercials entre compradors internacionals i empreses catalanes de la moda que hi exposaven les seves col·leccions.
L'edició del showroom ha finalitzat amb comandes en ferm i amb acords comercials, que ratifiquen l'èxit d'aquesta iniciativa la voluntat de la qual es potenciar el vessant comercial internacional de la passarel·la.
La novetat d'aquesta edició ha estat la presència d'operadors de compra online com Amazon o Alibaba, fet que demostra "el creixent interès dels productes catalans per aquestes plataformes que ofereixen noves vies d'exportació i obertura de nous mercats per a les marques catalanes" ha explicat el president del clúster, Francesc Maristany, que ha destacat també "el dinamisme comercial dels compradors dels Estats Units com els més diligents a l'hora de tancar acords comercials".
La missió empresarial inversa ha comptat amb una vintena de compradors de països com França, Bèlgica, Japó, Xina, Rússia, Corea, Estats Units, o Regne Unit.